Document ID: /roh_data/filtered/fineweb-2-filterrobots_roh.jsonl.gz/10920

A Schellenberg era vegnì reproschà d'avair dà vinavant infurmaziuns militaras secretas. Questas infurmaziuns secretas stettian en connex cun il project da defensiun cunter aviuns, Bodluv che ha fatg naufragi.
La giustia militara ha constatà ch'ins na sappia betg reproschar a Schellenberg d'esser sa cuntegnì fauss. Ordinà las inquisiziuns cunter Schellenberg aveva il schef da l'armada André Blattmann ils 16 da november. Blattmann ha ussa decidì da metter ad acta la chaussa.
A partir dal 2017 surprenda Philippe Rebord il post da Blattmann.
RR novitads 08:00